Here is a page extracted from Wikipedia that may contain CSS, HTML, and a lot of unformatted text.

Title: Elisión en francés
Content: La elisión en francés ye la supresión de la vocal final atona (normalment [ə]) cuan va seguida d'un atra palabra encomenzada por vocal. Lo termin tamién se refiere a la convención ortografica que indica con un apostrofe la supresión d'una vocal.

Francés escrito 
En francés escrito la elisión fonetica y ortografica ye obligatoria en las palabras vinients:
Articlos definius le y la.
le garçon, la fille.
le + arbre → l'arbre, la + église → l'église.
Los pronombres de subchecto je y ce (cuan se posan debant d'un verbo).
Je dors.  Ce serait génial.
J'ai dormi. C'était génial.
Manimenos: Ai-je imaginé ? , Est-ce utile ? 
Los pronombres d'obchecto me, te, se, le, y la (cuan se posan debant d'un verbo).
Jean se rase, la voit, me téléphone.
Jean s'est rasé, l'a vue, m'a téléphoné. 
Manimenos: Regarde-le encore une fois. 
Los pronombres d'obchecto le, la, moi, toi cuan se posan dezaga d'un verbo en imperativo y debant d'un pronombre en y y:
Mettez-le, donne-les-moi, casse-toi.
Mettez-l'y, donne-m'en, va-t'en. 
Los adverbios de negación feitos con ne.
Elle ne parle plus.
Elle en arrête pas de parler. 
La preposición de
Le père de Jean vient de partir. 
Le père d'Albert vient d'arriver. 
Que 
Que dis-tu ? Que Jean ne fait que manger. 
Qu'as-tu dit ? Qu'il ne nous restait plus qu'une semaine. 
La conchunción si con los pronombres il y ils
si elle aime les chats
s'il(s) aime(nt) les chats

La elisión ye indicada en la escritura con palabras composadas como presqu'île "peninsula", aujourd'hui "hué", y quelqu'un "cualcún".

En lo encomenzamiento de la palabra, la h aspirada impide la elisión:
Eixemplo: Le Havre.

L'h muda, manimenos, precisa d'elisión. 
Eixemplo: l'homme.

Las dos clases de "h" no se pronuncian.

Francés coloquial 
La elisión de lo pronombre de segunda persona singular tu, debant de verbos avoir, être y la particla de negación ne, ye muito común en lo rechistro informal, pero s'evita en un rechistro formal y nunca s'emplega en la escritura formal:
 Tu as décidé de lui rendre visite, tu es allé voir le film, tu n'étais pas là, je ne sais pas. (rechistro formal) 
 T'as décidé de lui rendre visite, t'es allé voir le film, t'étais pas là, je sais pas. (rechistro informal)

Se veiga tamién 
Liaison.

Bibliografía 
 Maurice Grevisse, Le Bon Usage, 14ena edición por André Goosse, de Boeck, 2007, ISBN 978-2-8011-1404-9

Fonetica d'o francés